LĪGUMS par interešu izglītības apguvi   

Rīgā,								2026.gada ___ . _________________

SIA „Dance Beat studio”, vien. reģ. Nr. 40203205220, adrese Brīvības gatve 214S, Rīga, LV-1084 (turpmāk tekstā – Dance Beat studio), tās valdes locekļa Ulda Zvirgzdiņa personā, kurš darbojas uz Statūtu pamata, un Dalībnieka māte / tēvs / aizbildnis, vārds, uzvārds ________________________________________________, personas kods ___________________________ (turpmāk tekstā – Vecāks), kas noslēdz Līgumu savā vārdā Dance Beat studio deju treniņu dalībnieka ________________________________________ (vārds, uzvārds), personas kods ______________________ (turpmāk tekstā – Dalībnieks), interesēs un uzņemas Līgumā Vecākam noteiktās saistības, kopā saukti par Pusēm, noslēdz šādu vienošanos par sadarbību (turpmāk tekstā – Līgums):
1. Līgums nosaka Dance Beat studio un Vecāka attiecības, savstarpējos pienākumus un atbildību saistībā ar Dalībnieka interešu izglītības apguvi.
2. Puses vienojas par savstarpēju sadarbību, kuras mērķis ir Dalībnieka vispārējās fiziskās attīstības veicināšana, kā arī iemaņu un spēju attīstība, izmantojot deju treniņus.
3. Dance Beat studio apņemas:
3.1 Apmācīt Dalībnieku atbilstoši Rīgas Sporta un kultūras departamenta apstiprinātai interešu izglītības programmai.
3.2 Nodrošināt Dalībnieku ar Dance Beat studio rīkotajiem deju treniņiem nepieciešamajām telpām un mācību līdzekļiem.
3.3 Nodrošināt drošu un draudzīgu vidi Dance Beat studio nodarbībās un organizētajos pasākumos.
3.4 Nodrošināt Dalībnieku ar atbilstošās pedagoģiskās un profesionālās kvalifikācijas skolotājiem, kuri radoši un atbildīgi piedalās interešu izglītības programmas īstenošanā, audzina krietnus un godprātīgus cilvēkus, pastāvīgi pilnveido savu izglītību un profesionālo meistarību, ievēro pedagogu profesionālās ētikas normas.
3.5 Veikt normatīvajiem aktiem atbilstošus un saprātīgus pasākumus Dalībnieka veselības un drošības aizsardzībai nodarbību laikā.
3.6 Regulāri informēt Vecāku par jautājumiem, kas saistīti ar Dalībnieka izglītošanu, nodarbībām, meistarklasēm u.c. jautājumiem, izmantojot kopējo WhatsApp grupu.
3.7 Iepazīstināt Vecāku un Dalībnieku ar Dance Beat studio iekšējās kārtības noteikumiem.
3.8 Ja pandēmijas vai citu ierobežojumu rezultātā nodarbības iekštelpās nav atļautas, nodarbības tiek organizētas attālināti ONLINE sistēmā, veicot video apmācības vai piedāvājot nodarbības ārā (ievērojot tā brīža normatīvos aktus par pulcēšanos ārā).
4. Dance Beat studio tiesības:
4.1 Saņemt Pielikumā Nr.1 noteikto fiksēto mēneša maksu par Dalībnieka vietu grupā un interešu izglītības programmas īstenošanu.
4.2 Līgumā noteikto maksājuma saistību neizpildes gadījumā Dance Beat studio ir tiesīgs īstenot parāda piedziņas pasākumus. Vecāks piekrīt, ka parāda piedziņas pasākumu īstenošanai Dance Beat studio ir tiesīgs piesaistīt licencētus parādu atgūšanas pakalpojumu sniedzējus. Vecāks apzinās, ka parāda piedziņa ir saistīta ar papildu izmaksām, un Vecākam ir pienākums atlīdzināt visus papildu izdevumus, kas ir saistīti ar parāda piedziņas procesu saskaņā ar piemērojamām tiesību normām, faktiskajām pakalpojumu izmaksām un parāda atgūšanas pakalpojumu sniedzēju rēķinu.
4.3 Dance Beat studio patur tiesības informēt trešās personas, kuras uztur attiecīgas datubāzes, par Vecāka maksājuma saistību neizpildi.
4.4 Papildus deju nodarbībām organizēt Dalībnieka piedalīšanos dažādos pasākumos, sacensībās un meistarklasēs, iepriekš par to informējot Vecāku.
4.5 Atskaitīt no nodarbībām Dalībnieku par rupju iekšējās kārtības noteikumu neievērošanu, skolotāju norādījumu nepildīšanu vai vispārpieņemto uzvedības normu neievērošanu, iepriekš par to informējot Vecāku.
4.6 Likt Vecākam atlīdzināt Dance Beat studio nodarītos materiālos zaudējumus, ja tie radušies Dalībnieka rupjas neuzmanības vai prettiesiskas rīcības dēļ.
4.7 Dance Beat studio neuzņemas atbildību par studijā atstātajām vai nozaudētajām mantām, izņemot gadījumus, kad zaudējums radies Dance Beat studio vainojamas rīcības dēļ.
4.8 Ja Dalībnieks objektīvu apstākļu dēļ neierodas uz nodarbībām vismaz mēnesi, samazināt mēneša maksu par 50% par Dalībnieka vietas saglabāšanu grupā. Ja Dalībnieks ir apmeklējis vismaz 1 nodarbību mēnesī, mēneša maksa paliek pilnā apmērā.
4.9 Ņemot vērā straujās un neprognozējamās cenu izmaiņas energoresursiem, nekustamā īpašuma īres cenu paaugstināšanos un komunālo pakalpojumu sadārdzināšanos, Dance Beat studio patur tiesības paaugstināt mēneša maksu Līguma darbības laikā, vismaz mēnesi iepriekš par to informējot Vecāku. Ja Vecāks izmaiņām nepiekrīt, viņš līdz jaunās maksas spēkā stāšanās dienai ir tiesīgs izbeigt Līgumu bez viena mēneša paziņošanas termiņa un papildu maksājuma, norēķinoties par pakalpojumiem līdz Līguma izbeigšanas dienai.
5. VECĀKS apņemas:
5.1	Sekot Dalībnieka veselības stāvoklim un nepieļaut Dalībnieka klātbūtni nodarbībās, ja viņam ir paaugstināta temperatūra, elpceļu infekcijas slimības pazīmes, citas infekcijas slimības pazīmes vai noteikts cits veselības vai epidemioloģiskās drošības ierobežojums.
5.2 Samaksāt mēneša maksu par nodarbībām līdz attiecīgā mēneša 10.datumam saskaņā ar šādiem rekvizītiem:
Saņēmējs: SIA „Dance Beat studio”
Banka: AS „Swedbank”
Konts: LV68HABA0551046552391
Maksājuma mērķis: Dalībnieka vārds, uzvārds, grupa, kurā iet Dalībnieks, personas kods, par nodarbībām, mēnesis, par kuru maksā (piemērs: Jānis Dejotājs, 6B grupa, 101100-21122, par nodarbībām, septembris).
Mēneša maksa ir atrunāta Pielikumā Nr.1, kas ir šī Līguma neatņemama sastāvdaļa. Rēķins netiek izrakstīts, pārskaitījums tiek veikts, balstoties uz šo Līgumu. Dalībnieka neierašanās uz nodarbībām nav iemesls mēneša maksas neaprēķināšanai un neatbrīvo Vecāku no pienākuma veikt tās savlaicīgu samaksu.
Nodarbību skaits atsevišķos mēnešos var atšķirties kalendāra dienu skaita, valsts svētku dienu, brīvdienu un mācību procesa organizācijas dēļ. Šādas atšķirības pašas par sevi nav pamats mēneša maksas pārrēķinam.
5.3 Ja mēneša maksa netiek samaksāta līdz tekošā mēneša 15.datumam, Dalībnieks var tikt nepielaists pie nodarbībām.
5.4 Izlasīt Dance Beat studio iekšējās kārtības noteikumus, izrunāt tos ar Dalībnieku, palīdzēt tos saprast un nodrošināt to ievērošanu.
5.5 Atbilstoši Latvijas Republikas normatīvajos aktos noteiktajai kārtībai atlīdzināt materiālos zaudējumus, kas nodarīti Dalībnieka vainas dēļ.
5.6 Atbalstīt un sekmēt Dalībnieka piedalīšanos dažādos Dance Beat studio rīkotajos pasākumos un sacensībās, pēc iespējas piedalīties atklātajās nodarbībās un pasākumos.
5.7 Rūpēties par Dance Beat studio publisko tēlu, atbalstīt un pilnveidot tā reputāciju.
5.8 Vecāks ir tiesīgs izbeigt Līgumu, par to vismaz vienu mēnesi iepriekš rakstveidā paziņojot Dance Beat studio uz e-pastu uldis@dancebeat.lv. Mēneša maksa maksājama pilnā apmērā par katru kalendāra mēnesi, kurā Līgums ir spēkā.
5.9 Nekavējoties, bet ne vēlāk kā 5 (piecu) dienu laikā, paziņot Dance Beat studio par sava e-pasta vai telefona numura maiņu. Neziņošanas gadījumā Vecākam nav tiesību iebilst par kādas svarīgas informācijas nesaņemšanu.
6. VECĀKA tiesības:
6.1 Pieprasīt Dance Beat studio nodrošināt Dalībnieka izglītošanu, piesaistot atbilstošās pedagoģiskās un profesionālās kvalifikācijas skolotājus, kuri radoši un atbildīgi piedalās attiecīgo interešu izglītības programmu īstenošanā, audzina krietnus un godprātīgus cilvēkus, pastāvīgi pilnveido savu izglītību un profesionālo meistarību un ievēro pedagogu profesionālās ētikas normas.
6.2 Sniegt un saņemt informāciju, kas saistīta ar Dalībnieka apmeklējumu, fizisko attīstību un prasmju attīstību.
7. Datu apstrāde:
7.1	Puses vienojas, ka visi personas dati, kas tiks iegūti šī Līguma izpildes laikā, tiks apstrādāti, ar apstrādi saprotot - vākšanu, reģistrāciju, organizēšanu, strukturēšanu, glabāšanu, pielāgošanu vai pārveidošanu, atgūšanu, aplūkošanu, izmantošanu, izpaušanu, nosūtot, izplatot vai citādi padarot tos pieejamus, saskaņošanu vai kombinēšanu, ierobežošanu, dzēšanu vai iznīcināšanu, vai saistībā ar jebkuru šo darbību kombināciju, ievērojot datu subjekta pamattiesības un brīvību, realizējot personas datu apstrādi, izpildot šī Līguma noteikumus.
7.2 Šī Līguma ietvaros visus fizisko personu datus Dance Beat studio apstrādā tikai šī Līguma izpildes mērķiem.
7.3 Dance Beat studio nodrošina visus nepieciešamos tehniskos un organizatoriskos drošības pasākumus, tostarp jebkurus papildu pasākumus, kas nepieciešami, lai nodrošinātu, ka Vecāka un Dalībnieka nodotie personas dati Līguma izpildes ietvaros netiek nejauši vai nelikumīgi iznīcināti, nozaudēti vai sabojāti, darīti zināmi trešajām personām, ļaunprātīgi izmantoti vai citādi apstrādāti tādā veidā, kas ir pretējs Līguma darbības laikā spēkā esošajiem datu aizsardzības tiesību aktiem.
7.4 Treniņu un pasākumu norise var tikt fotografēta un filmēta. Uzņemtos video vai foto attēlus Dance Beat studio var izvietot reprezentācijas materiālos, tīmekļa vietnēs, kā arī Dance Beat studio sociālo tīklu profilos (Facebook, u.c.)
8.	Līguma darbības termiņš un noslēguma noteikumi:
8.1	Šis Līgums stājas spēkā ar tā parakstīšanas brīdi un darbojas līdz 2027. gada 20. jūnijam.
8.2	Noteikto maksājuma saistību neizpildes gadījumā Dance Beat studio ir tiesīgs izbeigt Līgumu pirms termiņa. Gadījumā, ja Dance Beat studio izbeidz Līgumu, Vecākam ir pienākums veikt visu kavēto maksājumu samaksu pilnā apmērā nekavējoties pēc Dance Beat studio rakstveida paziņojuma saņemšanas.
8.3	Nesaskaņas, kas rodas Pusēm šī Līguma darbības laikā un sakarā ar to, tiek risinātas pārrunu ceļā. Ja 30 dienu laikā netiek rasts risinājums, Puses strīda izskatīšanai var vērsties Latvijas Republikas tiesā.
8.4	Šis Līgums sastādīts divos eksemplāros uz trim lapām, pa vienam eksemplāram katram līgumslēdzējam.
8.5	Puses vienojas, ka Līgumu var noslēgt elektroniska dokumenta formā, to parakstot ar drošu elektronisko parakstu. Līgums uzskatāms par noslēgtu dienā, kad to parakstījusi pēdējā Puse. Katrai Pusei pa e-pastu tiek nosūtīts abpusēji parakstīts Līgums un tā pielikumi.

